open-index/open-wikipedia-markdown huggingface dataset:
Claire Devers

D**'Claire Devers**, gebuer den 20. August 1955 zu Paräis, ass eng franséisch Filmregisseurin an Dréibuchauteurin.

## Filmographie
### Kino
* 1986: *[[Noir et Blanc (Film)|Noir et Blanc]]* - Haaptacteuren: Francis Frappat, Jacques Martial, Joséphine Fresson
* 1989: *[[Chimère (Film 1989)|Chimère]]* - Haaptacteuren: Béatrice Dalle, Wadeck Stanczak, Francis Frappat
* 1992: *[[Max et Jérémie]]* - Haaptacteuren: Philippe Noiret, Christophe Lambert, Jean-Pierre Marielle
* 2003: *[[Les marins perdus (Film)|Les marins perdus]]* - Haaptacteuren: Bernard Giraudeau, Sergio Peris-Mencheta, Marie Trintignant
* 2019: *Pauvre Georges!* - Haaptacteuren: Grégory Gadebois, Monia Chokri, Noah Parker
### Televisioun
* 1988: *Sueurs froides* - (TV-Serie) - (1 Episod)
* 1995: *Cycle Simenon* - (TV-Serie) - Episod: *Le crime de monsieur Stil* - (TV-Film) - Haaptacteuren: Bernard Verley, Jeanne Balibar, Jean-Michel Martial
* 1996: *Mylène* - (TV-Film) - Haaptacteuren: Eloïse Charretier, Fanny Florido, Clément Sibony
* 1999: *La voleuse de Saint-Lubin* - (TV-Film) - Haaptacteuren: Dominique Blanc, Denis Podalydès, Michelle Goddet
* 2007: *Le pendu* - (TV-Film) - Haaptacteuren: Dominique Blanc, Dominique Reymond, Denis Podalydès
* 2009: *Suite noire* - (TV-Serie) - Episod: *Envoyez la fracture* - (TV-Film) - Haaptacteuren: Clotilde Hesme, Laurent Stocker, Léa Drucker
* 2012: *Rapace* - (TV-Film) - Haaptacteuren: Grégory Gadebois, Julie-Marie Parmentier, Benjamin Jungers

## Um Spaweck
An der Schwemm

**An der Schwemm** huet méi wéi eng Bedeitung:
* Eng Operett vum Batty Weber an der Lou Koster aus dem Joer 1922, kuckt An der Schwemm (Operett).
* Eng Schwämm an e Gemengesyndikat zu Beetebuerg, kuckt Centre de natation An der Schwemm.

Der haiteger lëtzebuergescher Orthografie no ass *An der Schwämm* déi korrekt Schreifweis.
Christine Dejoux

D**'Christine Dejoux**, gebuer den 11. September 1953 zu Paräis, ass eng franséisch Schauspillerin. 

## Filmographie
### Kino
* 1973: *L'an 01* - Regie: Jacques Doillon - Haaptacteuren: Daniel Auteuil, Josiane Balasko 
* 1974: *Juliette et Juliette* - Regie: Rémo Forlani - Haaptacteuren: Annie Girardot, Marlène Jobert - (als Nicole)
* 1975: *Au long de rivière Fango* - Regie: Sotha - Haaptacteuren: Rufus, Emmanuelle Riva - (als Maurine)
* 1976: *Attention les yeux!* - Regie: Gérard Pirès - Haaptacteuren: Claude Brasseur, Nathalie Courval - (als Rosalie)
* 1977: *Le diable dans la boîte* - Regie: Pierre Lary - Haaptacteuren: Jean Rochefort, Michael Lonsdale - (als Minou)
* 1977: *[[L'apprenti salaud]]* - Regie: Michel Deville - Haaptacteuren: Robert Lamoureux, Claude Piéplu - (als Caroline Nattier) 
* 1977: *[[Un moment d'égarement (Film 1977)|Un moment d'égarement]]* - Regie: Claude Berri - Haaptacteuren: Jean-Pierre Marielle, Agnès Soral - (als Martine)
* 1978: *Si vous n'aimez pas ça, n'en dégoûtez pas les autres* - Regie: Raymond Lewin - Haaptacteuren: Josiane Balasko, Romain Bouteille 
* 1981: *Victor* - Regie: Dominique Maillet -(Kuerzfilm)  
* 1981: *Viens chez moi, j'habite chez une copine* - Regie: Patrice Leconte - Haaptacteuren: Michel Blanc, Bernard Giraudeau - (als Cécile)
* 1981: *Les matous sont romantiques* - Regie: Sotha - Haaptacteuren: Henri Guybet, Patrice Minet - (als Jeanne Deux) 
* 1981: *[[La soupe aux choux (Film)|La soupe aux choux]]* - Regie: Jean Girault - Haaptacteuren: Louis de Funès, Jean Carmet 
* 1983: *[[Les sacrifiés (Film 1983)|Les sacrifiés]]* - Regie: Okacha Touita - Haaptacteuren: Miloud Khetib, Patrick Chesnais - (als Nadia)
* 1986: *[[Le rescapé (Film 1986)|Le rescapé]]* - Regie: Okacha Touita - Haaptacteuren: Miloud Khetib, Sonia Amar 
* 1991: *El rey pasmado* - Regie: Imanol Uribe - Haaptacteuren: Gabino Diego, Juan Diego - (als Colette)
* 1991: *Faux frère* - Regie: Vincent Martorana - (Kuerzfilm) 
* 1992: *[[Max et Jérémie]]* - Regie: Claire Devers - Haaptacteuren: Philippe Noiret, Christophe Lambert - (als Lisa)
* 1993: *Le bateau de mariage* - Regie: Jean-Pierre Améris - Haaptacteuren: Florence Pernel, Laurent Grévill 
* 1993: *Tout le monde n'a pas eu la chance d'avoir des parents communistes* - Regie: Jean-Jacques Zilbermann - Haaptacteuren: Josiane Balasko, Maurice Bénichou - (als Jeannette)
## Um Spaweck
Patrice Leconte

De **Patrice Leconte**, gebuer den 12. November 1947 zu Paräis, ass e franséische Filmregisseur, Dréibuchauteur, Comiczeechner a Schrëftsteller. 

## Filmographie
### als Regisseur (Auswiel)
* 1976: *Les vécés étaient fermés de l'intérieur* - Haaptacteuren: Coluche, Jean Rochefort, Roland Dubillard 
* 1978: *Les bronzés* - Haaptacteuren: Josiane Balasko, Michel Blanc, Thierry Lhermitte
* 1979: *Les bronzés font du ski* - Haaptacteuren: Josiane Balasko, Michel Blanc, Marie-Anne Chazel
* 1981: *Viens chez moi, j'habite chez une copine* - Haaptacteuren: Michel Blanc, Bernard Giraudeau, Thérèse Liotard
* 1982: *Ma femme s'appelle reviens* - Haaptacteuren: Michel Blanc, Anémone, Christophe Malavoy
* 1983: *Circulez y'a rien à voir* - Haaptacteuren: Michel Blanc, Jacques Villeret, Jane Birkin
* 1985: *[[Les spécialistes (Film)|Les spécialistes]]* - Haaptacteuren: Bernard Giraudeau, Gérard Lanvin, Maurice Barrier
* 1987: *[[Tandem (Film)|Tandem]]* - Haaptacteuren: Gérard Jugnot, Jean Rochefort, Julie Jézéquel
* 1989: *Monsieur Hire* - Haaptacteuren: Michel Blanc, Sandrine Bonnaire, André Wilms
* 1990: *[[Le mari de la coiffeuse]]* - Haaptacteuren: Jean Rochefort, Anna Galiena, Roland Bertin
* 1993: *[[Tango (Film 1993)|Tango]]* - Haaptacteuren: Philippe Noiret, Richard Bohringer, Thierry Lhermitte
* 1994: *[[Le parfum d'Yvonne]]* - Haaptacteuren: Jean-Pierre Marielle, Hippolyte Girardot, Sandra Majani
* 1996: *[[Ridicule]]* - Haaptacteuren: Charles Berling, Jean Rochefort, Fanny Ardant
* 1996: *[[Les grands ducs]]* - Haaptacteuren: Jean-Pierre Marielle, Philippe Noiret, Jean Rochefort
* 1998: *Une chance sur deux* - Haaptacteuren: Jean-Paul Belmondo, Alain Delon, Vanessa Paradis
* 1999: *La fille sur le pont* - Haaptacteuren: Vanessa Paradis, Daniel Auteuil, Catherine Lascault
* 2000: *La Veuve de Saint-Pierre* - Haaptacteuren: Juliette Binoche, Daniel Auteuil, Michel Duchaussoy
* 2001: *Félix et Lola* - Haaptacteuren: Philippe Torreton, Charlotte Gainsbourg, Alain Bashung
* 2002: *Rue des plaisirs* - Haaptacteuren: Patrick Timsit, Laetitia Casta, Vincent Elbaz
* 2002: *[[L'homme du train (Film 2002)|L'homme du train]]* - Haaptacteuren: Jean Rochefort, Johnny Hallyday, Jean-François Stévenin
* 2004: *Confidences trop intimes* - Haaptacteuren: Sandrine Bonnaire, Fabrice Luchini, Anne Brochet
* 2006: *Les bronzés 3* - Haaptacteuren: Josiane Balasko, Michel Blanc, Marie-Anne Chazel
* 2006: *[[Mon meilleur ami (Film)|Mon meilleur ami]]* - Haaptacteuren: Daniel Auteuil, Dany Boon, Julie Gayet
* 2008: *La guerre des miss* - Haaptacteuren: Benoît Poelvoorde, Olivia Bonamy, Jacques Mathou
* 2011: *Voir la mer* - Haaptacteuren: Nicolas Giraud, Clément Sibony, Pauline Lefèvre
* 2013: *A Promise* - Haaptacteuren: Rebecca Hall, Alan Rickman, Richard Madden
* 2014: *Une heure de tranquillité* - Haaptacteuren: Christian Clavier, Carole Bouquet, Rossy de Palma
* 2022: *[[Maigret (Film)|Maigret]]* - Haaptacteuren: Gérard Depardieu, Aurore Clément, Élizabeth Bourgine

## Auszeechnungen
* 1990: Prix Louis-Delluc fir de Film *[[Le mari de la coiffeuse]]*
* 1997: César als beschte Regisseur fir de Film *[[Ridicule]]* 

## Um Spaweck
Dominique Pescatore (Homonymie)

**Dominique Pescatore** ass den Numm vun ë.&nbsp;a. follgende Leit:

* den Dominique Pescatore, e lëtzebuergesche Geschäftsmann a Jurist (1758 – 1810); 
* den Dominique-Antoine Pescatore, e lëtzebuergesche Geschäftsmann a Politiker (1842 – 1916) .

## Kuckt och
Pescatore (Famill)
Chantier

E **Chantier**, e **Schantjen** oder eng **Baustell** ass eng Plaz op där Bau-, Renovatiouns- oder Ofrappaarbechten ausgefouert ginn. Do schaffe meeschtens Fachleit aus dem Bausecteur, wéi zum Beispill Bauaarbechter, Elektriker an Installateuren, an et komme Maschinnen an Handwierksgeschier zum Asaz.

Typesch Charakteristike vun engem Schantje sinn:
* Ofspärungen a Warnschëlter, fir datt d'Leit wëssen, datt de Beräich geféierlech ka sinn.
* Baumaschinnen, zum Beispill Baggeren, Kranen, Bëtonnièren, Leederen, Steeën etc.
* Baumaterial, wéi zum Beispill Zillen, Holz, Bëtong oder Stol.

D'Baustell ass allgemeng net fir de Public zougänglech an et gëlle Sécherheetsvirschrëften, wéi d'Droe vun engem Kask. Wann de Schantjen op der ëffentlecher Strooss ass, muss e konform zum Code de la route ofgeséchert a gezeechent sinn.

## Um Spaweck
Ferdinand Pescatore (Homonymie)

**Ferdinand Pescatore** ass den Numm vun ë.&nbsp;a. follgende Leit:

* de Charles-Philippe-Louis Pescatore, genannt Ferdinand Pescatore, e lëtzebuergesche Geschäftsmann a Politiker (1791 – 1862);
* de Ferdinand Pescatore, lëtzebuergeschen Ingenieur (1884 – 1966).

## Kuckt och
Pescatore (Famill)
Bëtonnière

Eng **Bëtonnière** oder och **Bëtonneuse** a **Bëtongsmaschinn** ass eng Maschinn, déi dozou déngt, déi verschidde Bestanddeeler vu Bëtong ze mëschen, also Zement, Sand, Kiselsténg a Waasser.

Et gëtt verschidde Gréisste vu Bëtonneuse fir den Asaz op Schantercher, grousser a Bëtongswierker oder fuerbarer als Camion, mat deem een duerch d'Géigend fuere ka fir Fäerdegbëtong iwwer gréisser Distanzen ze transportéieren.

## Um Spaweck
Pit

**Pit** steet fir:
* E Virnumm, kuckt: Pit (Virnumm)
* En Hond, kuckt: American Pit Bull Terrier
* Eng Kuerzgeschicht vum Edgar Allan Poe, kuckt: The Pit and the Pendulum (Homonymie)
Antoine Pescatore (Homonymie)

Mat **Antoine Pescatore** kann ë. a. ee vu follgende Leit gemengt sinn:

* Joseph-Antoine Pescatore (1773 – 1807);
* Constantin-Joseph-Antoine Pescatore, e lëtzebuergesche Politiker, Deputéierten a Buergermeeschter vun der Stad Lëtzebuerg (1787 – 1858);
* Joseph-Antoine Pescatore, e lëtzebuergesche Politiker a Deputéierte vun 1847 bis 1848 (1800 – 1860);
* Dominique-Antoine Pescatore, e lëtzebuergesche Politiker a Deputéierte vun 1867 bis 1886 (1842 – 1933);
* Antoine Bonaventure Pescatore, Jong vum Dominique-Antoine Pescatore (1868 – 1927).

## Kuckt och
* Pescatore (Famill)
Charel

**Charel** ass e männleche Virnumm, deen haaptsächlech zu Lëtzebuerg gebraucht gëtt; et ass déi lëtzebuergesch Variant vum franséische Charles an dem däitsche *Carl* oder *Karl*. En existéiert och am Hollänneschen an an de flämeschen Dialekter, ass awer manner gebräichlech wéi d'Alternativform "Karel".

Zu de weibleche Variante vun Charel zielen ënner anerem Charlotte, Carole, Caroline, Charlène a Charlise.

## Varianten an anere Sproochen
 
* Afrikaans: Charl, Karel
* Bretonesch: Charlez
* Däitsch: Karl
* Englesch: Charles, Carl
* Esperanto: Karlo
* Finnesch: Kaarle
* Franséisch: Charles
* Griichesch: Κάρολος (Károlos)
* Hollännesch: Charel, Karel
* Iresch: Seárlas
* Italieenesch: Carlo
* Japanesch: Sharuru
* Katalanesch: Carles
* Korsesch: Carlu
* Kroatesch: Karlo
* Latäin: Carolus
* Lettesch: Kārlis
* Litauesch: Karolis
* Norwegesch: Karl
* Occitanesch: Carles
* Polnesch: Karol
* Portugisesch: Carlos
* Rumänesch: Carol
* Russesch: Карл (Karl)
* Schweedesch: Karl, Carl
* Slowakesch: Karol
* Sloweenesch: Karel
* Spuenesch: Carlos
* Tschechesch : Karel
* Ungaresch: Károly
* Walisesch: Siarl
* Westflämesch : Charel, Karel

## Leit mam deem Numm (Auswiel)
 
* Charel Ernster
* Charel Goerens
* Charel Grethen
* Charel Hansen
* Charel Hoffmann
* Charel Meder
* Charel Sowa
* Charel Stoltz
* Charel Weiler
* Charel de Kéngen
* Prënz Charel (1927)
* Prënz Charel (2020)
 

## Kuckt och
* Charel Kuddel
* Chareli
Speis

**Speis** ass eng bräiaarteg Mëschung aus verschiddene Komponenten, déi mat der Zäit aushäert an am Bauwiesen agesat gëtt.

Speis besteet aus:
* engem Bannmëttel, gewéinlech Kallek, Zement oder eng Mëschung aus béiden, dat no dem Aushäerde fir d'Festegkeet suergt;
* Zouschlagstoffer wéi Sand oder ganz kleng Steng, déi der Speis Volumen a Stabilitéit ginn a se méi einfach ze verschaffe mécht; 
* Waasser, dat dat Ganzt formbar mécht an d'Bannmëttel aktivéiert.

Déi Bestanddeeler ginn an ënnerschiddleche Verhältnesser gemëscht, jee nodeem, wéi eng Festegkeet, Haftung oder Formbarkeet gewënscht ass.

Am Bauwiesen déngt Speis dozou, eenzel Bauelementer wéi Zillen oder Steng mateneen ze verbannen, zum Beispill beim Baue vu Maueren. Se wierkt awer net nëmmen als eng Zort Pech, mee verhënnert och d'Andrénge vu Waasser an dréit zur Stabilitéit vum Bauwierk bäi. Do dernieft ka Speis beim Verbotze vu Wänn gebraucht ginn, fir se glat ze maachen a viru meteorologeschen Aflëss ze schützen. Speis gëtt och um Buedem agesat, zum Beispill bei Fëllementer, Buedemplacken oder beim Hierstelle vun enger Chape fir Buedembeleeg.

## Um Spaweck
Helm

En **Helm**, **Kask** oder **Casque** ass eng stabil Kappbedeckung, déi gedroe gëtt fir de Kapp ze schützen. Et ass en Deel vum Schutzgezei oder enger Uniform. Bei verschiddenen Aktivitéiten, zum Beispill beim Motorradfueren, ass den Helm obligatoresch.

E gouf ursprénglech nëmmen am militäresche Beräich benotzt a leescht haut och am ziville Beräich e Bäitrag zum Schutz viru Kappverletzungen. Fréier war e Kask aus Lieder, Koffer, Bronze, Eisen oder Stol, oder och aus verstäerkten Textilien oder esouguer aus Gold. Haut sinn Helmer an der Reegel aus Plastik, dee mat widderstandsfäege Faseren, zum Beispill Aramide ("Kevlar") verstäerkt ass. 

En Helm kann nieft dem Schutz och der Representatioun déngen.

Bei de Pompjeeën an den Astronauten ass den Helm e wichtegen Deel vun hirer Uniform. Och Bauaarbechter an aner Leit, déi op engem Chantier schaffen, mussen e Sécherheetshelm unhunn, dee si virun Elementer schützt, déi kéinten eroffalen. Bei den Zaldoten déngt den Helm net primär zum Schutz viru Projektiller, well d'Duerchschlagskraaft vun engem übleche Gewierkaliber ze grouss ass, mee als Schutz viru Géigestänn, déi kéinte ronderëmfléien, wéi zum Beispill Splitter, Querschléier oder Pistoulemunitioun.

Och bei ville Sportaarten zielt de Kask zur Standardausrüstung, dorënner beim Reitsport, dem Äishockey, dem Vëlossport a bei Autoscourssen. 

## Kuckt och
* Pompjeeshelm F1
* Zimier

## Um Spaweck
Sanae Takaichi

D**'Sanae Takaichi** (高市 早苗, Takaichi Sanae), gebuer de 7. Mäerz 1961, ass eng japanesch Politikerin (Liberal-Demokratesch Partei, LDP).

Si ass zanter Oktober 2025 Premierministesch a Japan a Presidentin vun hirer Partei. Si ass déi éischt Fra an deenen zwou Fonctiounen.
D'Sanae Takaichi war vun 1993 bis 2003, an ass nees zanter 2005 Deputéiert vum japanesche Parlament. An de Regierunge vun de Premierministe Shinzō Abe an Fumio Kishida hat si Ministeschposten.

## Um Spaweck
Marie-Madeleine Pescatore

D**'Marie-Madelaine-Seraphine-Henriette Pescatore**, gebuer den 3. Juni 1864 an der Stad Lëtzebuerg, a gestuerwen 1941, war dat eelst vun aacht Kanner vum Dominique-Antoine Pescatore a senger Fra Anne Feltz.

Si ass de 5. Mee 1891 zu Luerenzweiler mam Ingenieur an Erfinder vum éischte brauchbare Bläiakkumulator Henri Tudor bestuet ginn; d'Koppel krut dräi Kanner:

* Anne Tudor (1892 – 1968),
* Marie-Antoinette Tudor (1895 – 1966) a
* John Tudor (1899 – 1953).

## Kuckt och
* Pescatore (Famill)

## Um Spaweck
Pierre-Antoine Pescatore

De **Pierre Antoine Pescatore**, genannt **Pierre**, gebuer den 18. Mee 1814 zu Gréiwemaacher a gestuerwen de 24. Oktober 1844 an der Stad Lëtzebuerg, war e lëtzebuergeschen Industriellen a Geschäftsmann. Hie war den eelste Jong vum Constantin Antoine Pescatore (1787 – 1858) an der Anne Marie Beving (1790 – 1866).

De Pierre huet zu Paräis studéiert an duerno an der Tubaksmanufaktur um Stater Fëschmaart geschafft, déi vu sengem Papp a sengem Monni Jean-Pierre Pescatore (1793 – 1855) geleet gouf. Hien ass 1836 an d'USA an am Joer drop op Havanna gereest fir Tubak ze kafen, mat deem se méi spéit an Europa vill Sue gemaach hunn. Wärend sengem Openthalt op Kuba gouf et eng Gielféiwer-Epidemie op Kuba, an de Pierre Antoine soll sech ugestach hunn, och wann d'Krankheet net ausgebrach ass. Et ass trotzdeem méiglech, datt säin Doud am Alter vun 30 Joer mat dëser Rees op Kuba zesummenhänkt.

Wärend enger vu senge Reesen an Holland huet hien d'Émilie Constance Sophie Dalen (1812 – 1840) vu Rotterdam kennegeléiert, déi hien den 13. Juni 1839 zu Paräis bestuet huet. D'Koppel krut eng Duechter, d'Marie-Madeleine (1840 –  1913). Hir Mamm ass knapps ee Mount méi spéit, den 21. Abrëll 1840, gestuerwen. Dat klengt Meedche gouf de 5. Mee 1840 vun der Reforméierter Kierch vu Frankräich gedeeft, a krut bei där Geleeënheet den Numm vun hirer Mamm, Émilie. 

De Pierre huet sech vu sengem Monni distanzéiert, well deen eng Bezéiung mam Schwäizer Déngschtmeedche Catherine Weber ugefaangen hatt. De Pierre ass dowéinst hannescht op Lëtzebuerg komm, an huet sech op seng Geschäftsbezéiunge mat Holland an Italie konzentréiert.

De Pierre Antoine huet den 2. September 1841 zu Mäertert senger Mamm hir Kusin, d'Marguerite-Séraphine Beving (1818 – 1873) bestuet, déi sech scho virun hirer Verlobung ëm dat klengt Émilie gekëmmert hat, wann de Pierre Antoine geschäftlech ënnerwee war. Si hat d'Émilie scho virun der Hochzäit am de kathoulesche Glawen deefe gelooss. D'Koppel Pescatore-Beving huet an der Stad Lëtzebuerg d'Haus 4 an der Hossegässel (deemools *Rue de la Montagne*) kaaft a sech do néiergelooss.

Wéi e bis an der Stad gewunnt huet, gouf de Pierre ganz aktiv: hie war un der Grënnung vun der *Gesellschaft für Fabrikation und Lieferung von Gas* bedeelegt, déi sech haaptsächlech ëm d'Gasproduktioun fir d'Stroossebeliichtung gekëmmert huet. Hien huet och gehollef d'Luxemburger Zeitung ze grënnen an huet ronn e Véierel vum Gesellschaftskapital bäigedroen; d'Zeitung huet awer net laang iwwerlieft, déi lescht Nummer koum de 15. Juni 1845 eraus. Do dernieft huet de Pierre Pescatore och Planzen importéiert a verkaaft. 

De Pierre Antoine Pescatore ass de 24. Oktober 1844 u „Gehierféiwer“ gestuerwen. 

## Kuckt och
* Pescatore (Famill)

## Quellen
* Quell, wou net anescht uginn: Werner, Charles, *Les Pescatore-Feltz de 1863 à 1916 : témoins d'un demi-siècle mouvementé : de l'aisance par la tempête à l'acalmie*, Luxembourg : Ch. Werner, 2025, ISBN 978-99959-0-988-8, S. 202 – 205

## Um Spaweck
Massimo Troisi

De **Massimo Troisi**, gebuer den 19. Februar 1953 zu San Giorgio a Cremano, a gestuerwen de 4. Juni 1994 zu Ostia, war en italieenesche Schauspiller, Filmregisseur an Dréibuchauteur. 

## Filmographie
### Kino
#### als Regisseur
* 1981: *Ricomincio da tre* - Haaptacteuren: Massimo Troisi, Fiorenza Marchegiani, Lino Troisi
* 1983: *Scusate il ritardo* - Haaptacteuren: Massimo Troisi, Giuliana de Sio, Lina Polito
* 1984: *Non ci resta che piangere* - Regie zesumme mam Roberto Benigni - Haaptacteuren: Roberto Benigni, Massimo Troisi, Iris Peynado
* 1987: *Le vie del Signore sono finite* - Haaptacteuren: Massimo Troisi, Marco Messeri, Jo Champa
* 1991: *Pensavo fosse amore... invece era un calessede* - Haaptacteuren: Massimo Troisi, Francesca Neri, Marco Messeri
#### als Schauspiller
* 1981: *Ricomincio da tre* - (als Gaetano)
* 1983: *No grazie, il caffè mi rende nervoso* - Regie: Lodovico Gasparini - Haaptacteuren: Lello Arena, Maddalena Crippa 
* 1983: *Scusate il ritardo* - (als Vincenzo)
* 1983: *F.F.S.S., cioè: ...che mi hai portato a fare sopra a Posillipo se non mi vuoi più bene?* - Regie: Renzo Arbore - Haaptacteuren: Renzo Arbore, Pietra Montecorvino 
* 1984: *Non ci resta che piangere* - Regie: Roberto Benigni, Massimo Troisi - Haaptacteuren: Roberto Benigni, Iris Peynado - (als Mario)
* 1985: *Hotel Colonia* - Regie: Cinzia TH Torrini - Haaptacteuren: John Savage, Rachel Ward - (als Werner)
* 1987: *Le vie del Signore sono finite* - (als Camillo)
* 1989: *[[Splendor (Film 1989)|Splendor]]* - Regie: Ettore Scola - Haaptacteuren: Marcello Mastroianni, Marina Vlady - (als Luigi)
* 1989: *Che ora è* - Regie: Ettore Scola - Haaptacteuren: Marcello Mastroianni, Anne Parillaud - (als Michele)
* 1990: *Il viaggio di Capitan Fracassa* - Regie: Ettore Scola Haaptacteuren: Vincent Perez, Emmanuelle Béart - (als Pulcinella)
* 1991: *Pensavo fosse amore... invece era un calessede* - (als Tommaso)
* 1994: *[[Il postino]]* - Regie: Michael Radford - Haaptacteuren: Philippe Noiret, Maria Grazia Cucinotta - (als Mario Ruoppolo)

## Um Spaweck
Dominique Maillet

Den **Dominique Maillet**, ass e franséische Filmkritiker, Filmregisseur an Auteur.

## Filmographie
### Kino
* 1975: *Pauvre Sonia* - (Kuerzfilm)
* 1978: *Les seize ans de Jérémy Millet* - (Kuerzfilm) 
* 1979: *Carole* - (Kuerzfilm)
* 1980: *Ferdinand* - (Kuerzfilm)
* 1981: *Victor* - (Kuerzfilm)
* 1985: *Femme fidèle* - (Kuerzfilm)
* 1995: *[[Le roi de Paris (Film 1995)|Le roi de Paris]]* - Haaptacteuren : Philippe Noiret, Manuel Blanc, Michel Aumont
* 2012: *La mémoire dans la chair*- Haaptacteuren : Sergio Peris-Mencheta, Féodor Atkine, Diana Palazón

## Bicher
* *Philippe Noiret*, Henri Veyrier, 1989
* *En lumière. Les directeurs de la photographie vus par les cinéastes*, Dujarric, 2001

## Um Spaweck
Jesse Jackson

Den **Jesse Louis Jackson, Sr.**, gebuer den 8. Oktober 1941 zu Greenville, am South Carolina, als *Jesse Louis Burns*, a gestuerwen de 17. Februar 2026 zu Chicago, war en US-amerikanesche Politiker, Biergerrechtler a Baptistepaschtouer. 

Vun den 1960er Joren un, wéi hie ma Martin Luther King zesummegeschafft huet, war hien iwwer Joerzéngten ee vun den aflossräichste Biergerrechtler an den USA. 1984 an 1988 war hie Kandidat fir de Presidentschaftskandidat vun der Demokratescher Partei bei de Walen ze ginn, gouf awer net gewielt.

## Um Spaweck
Jean Henry Feltz

De **Jean Henry Feltz**, gebuer den 13. Februar 1812 zu Sierk am Museldepartement, a gestuerwen den 2. September 1891 zu Diddenuewen, koum aus enger Gierwerfamill. Hie war och Suppleant vum Friddensriichter vu Sierk. 

Hie war de Bouf vum Nicolas Feltz (1784 – 1856) an der Catherine Haas (1788 – 1826). E gouf … mat der Élisabeth Pion bestuet; d'Koppel krut véier Kanner, dorënner d'Anne Feltz (1842 – 1933), déi mam Dominique Antoine Pescatore bestuet gouf. 

Den Henry Feltz hat genuch Sue fir datt hie vertrauenswierdege Leit Prêten zu engem besseren Zënssaz wéi op der Bank accordéiert huet. 

## Kuckt och
* Pescatore (Famill)

## Literatur
* Werner, Charles, *Les Pescatore-Feltz de 1863 à 1916 : témoins d'un demi-siècle mouvementé : de l'aisance par la tempête à l'acalmie*, Luxembourg : Ch. Werner, 2025, ISBN 978-99959-0-988-8

## Um Spaweck
Élisabeth Pion

D**'Élisabeth Pion**, gebuer den 1. Februar 1814 zu Gentreng am Museldepartement, a gestuerwen den 20. Januar 1855 zu Sierk, war d'Fra vum Gierwer Jean Henry Feltz. D'Koppel ass … bestuet ginn a krut véier Kanner, dorënner d'Anne Feltz (1842 – 1933), déi mam Dominique Antoine Pescatore bestuet gouf. 

D'Élisabeth Pion war d'Duechter vum Jacques Pion (1772 – 1827) an der Barbe Beving (1786 – 1849). 

## Kuckt och
* Pescatore (Famill)

## Literatur
* Werner, Charles, *Les Pescatore-Feltz de 1863 à 1916 : témoins d'un demi-siècle mouvementé : de l'aisance par la tempête à l'acalmie*, Luxembourg : Ch. Werner, 2025, ISBN 978-99959-0-988-8

## Um Spaweck
Llo.lu

***llo.lu*** ass eng Plattform fir selbstänneg Lëtzebuergesch ze léieren, déi vum Institut National des Langues Luxembourg a vum Ministère fir Educatioun, Kanner a Jugend  zu Lëtzebuerg ugebuede gëtt.

Den Inhalt vun der Plattform ass gratis fir jiddereen zougänglech an dat weltwäit ouni Alterslimitt oder geografesch Restriktioun. Et kann een Online oder iwwer eng App drop zougräifen.

Et gëtt verschidden Niveauen, vun A1 bis B2 .

De Projet ass en Deel vun der Strategie fir d'Promotioun vun der Lëtzebuerger Sprooch, déi 2017 vun der Regierung an d'Liewe geruff gouf an ënner der Opsiicht vum Kommissär fir d'Lëtzebuerger Sprooch steet.
Back to the Future Part II

**Back to the Future Part II** ass en US-amerikanesche Film vum Robert Zemeckis aus dem Joer 1989. Et ass eng Science-Fiction-Comedie, fir déi den Zemeckis, zesumme mam Bob Gale, d'Dréibuch geschriwwen huet.

## Ëm wat geet et am Film?

## Produktioun

## Um Spaweck
Jules Joseph Antoine Pescatore

De **Jules Joseph Antoine Pescatore**, genannt **Antoine Pescatore**, gebuer den 1. Juli 1711 zu Broglio am Tessin, a gestuerwen den 30. Mee 1792 zu Lëtzebuerg war en Nofollger vun enger Patrizierfamill, déi sech zu Broglio néiergelooss hat. Seng Eltere waren de Pierre François Pescatore, deen an der Mercerie geschafft huet, an d'Jeanne Marie Franceschini.

Ëm 1736 hunn dräi Membere vun der Famill Pescatore den Tessin verlooss an de Jules Joseph Antoine ass 1736 op Lëtzebuerg komm, iwwerdeems säi Brudder Dominique Mariano (1724 – ?) an hire Koseng François (1710 – ?) op Koblenz gaange sinn.

De Jules Joseph Antoine gëllt als den Éischte vun der Lëtzebuerger Generatioun vun der Famill Pescatore.

Zesumme mat sengem Brudder a sengem Koseng huet den Antoine mat Kraider a Kolonialwueren gehandelt an déi dräi hate sech séier e Reseau opgebaut mat Aktivitéite bis op Frankfurt, Köln an Antwerpen. Méi spéit huet den Antoine och mat Liewensmëttel gehandelt an e war am Geldgeschäft aktiv.

1765 huet e sech mam Thilman Steyer vun Tréier zesummegedoen an se hunn d'Koffergrouf vu Stolzebuerg exploitéiert; vu 1768 un huet de Pescatore sech eleng drëm gekëmmert. 1780 huet en domat opgehalen, well Waasser an d'Minn agelaf war.

## Privates
Den Antoine a säi Brudder Dominique Mariano hu sech mat zwou Schwëstere vun Dikrech bestuet: der Élisabeth an der Marie-Barbe Doyé. Nodeems dem Antoine seng Fra gestuerwe war, huet hien sech de 4. Oktober 1755 mat der Marie-Catherine Buisson (1733 – 1810) bestuet.

D'Koppel krut zwielef Kanner, vun deenen der siwe ganz jonk gestuerwe sinn. Déi fënnef déi iwwerlieft hunn, waren:

* Maria Josepha Pescatore (1756 –1786)
* Dominique Pescatore (1758 – 1810), bestuet mat der **Marie-Madelaine Geschwind** (1769 – 1807)
* ?? Élisabeth Pescatore (1759 – 1788)
* Franciscus Dominicus Pescatore (1772 – ?)
* Joseph-Antoine Pescatore (1773 – 1807) bestuet mat der **Angelique Naveau** (1771 – 1854)

## Literatur

* Werner, Charles, *Les Pescatore-Feltz de 1863 à 1916 : témoins d'un demi-siècle mouvementé : de l'aisance par la tempête à l'acalmie*, Luxembourg : Ch. Werner, 2025, ISBN 978-99959-0-988-8
* Wehenkel, A.: *Chronique de la famille Pescatore - Une histoire généalogique et culturelle, ses liens avec les familles Beving, Boch, Dutreux, de Gargan, de Scherff*, Editeur: Association luxembourgeoise de généalogie et d'héraldique asbl., Luxembourg, 2003, 336 Säiten, ISBN 2-919919-15-9

## Um Spaweck
* Mersch, J.: *[https://luxemburgensia.bnl.lu/cgi/luxonline1_2.pl?action=idc&sid=luxbio&vol=02&chapter=5 Les Pescatore par Jules Mersch]*, Biographie Nationale du Pays de Luxembourg, fascicule 02, 1949

## Quellen
* Quell wou net anescht uginn: Mersch, J,  *Les Pescatore par Jules Mersch* (kuckt Um Spaweck), S. 449 – 456
Stephen King's It

**Stephen King's It** ass en US-amerikaneschen Horrorfilm vum Tommy Lee Wallace aus dem Joer 1990.

De Film baséiert um Buch It.

## Ëm wat geet et am Film?

## Um Spaweck
It (Film 2017)

**It** ass en US-amerikaneschen Horrorfilm vum Andrés Muschietti aus dem Joer 2017.

De Film baséiert um Buch It. De Film ass eng Neiverfilmung vum Film Stephen King's It.

D'Fortsetzung It Chapter Two koum 2019 an d'Kinoen.

## Ëm wat geet et am Film?

## Um Spaweck
Fändel vum Iran

De **Fändel vum [[Iran]]** ass eng Trikolor mat dräi horizontale Sträife vun derselwechter Héicht an de Faarwe Gréng, Wäiss, Rout. An der Mëtt ass de Emblem vum Iran drop ofgebilt. D'Säiteverhältnes ass 3:2.

Déi haiteg Form vum Fändel gëtt zanter dem 29. Juli 1980 gebraucht.

## Ausgesinn a Bedeitung
D'Faarwe gréng, wäiss, a rout si panarabesch Faarwen, déi follgend Bedeitungen hunn:

* Gréng ass d'Faarf vum Islam.
* Wäiss steet fir de Fridden an d'Frëndschaft.
* Rout steet fir d'Blutt, dat am Kampf gefloss ass.

## Historesch Fändelen

 BlackFlag.svg|Fändel vum Choresm-Schah (992–1220), zanter 2007 ausserdeem de Fändel bei Trauerevenementer
 Flag of Persia 1502-1524.svg|Fändel ënner dem Schah Ismail I. (1502–1524)
 Flag of Shah Tahmasp I.svg|Fändel vum Tahmasp&nbsp;I. (1524–1576)
 Safavid Flag.svg|Fändel vun de Safawiden (1576–1665)
 Flag of Persia (1665).svg|Fändel vun de Safawiden (1665–1722)
 Nadir Shah Flag.svg|Kinnekleche Fändel vum Nadir Schah (1736–1747)
 Afsharid Imperial Standard.svg|Räichsfändel vun den Afschariden (1736–1796)
 Afsharid State Flag.svg|Staatsfändel vun den Afschariden (1737–1796)
 Zand Dynasty flag.svg|Fändel vun der Zand-Dynastie (1750–1794)
 Flag of Agha Mohammad Khan.svg|Fändel vum Aga Mohammad Khan (1797)
 Fath Ali Shah Flag.svg|Fändel vum Fath-Ali Schah (1797–1848)
 Amir Kabir Flag.svg|Fändel vum Amir Kabir (1848–1907)


### Kinnekräich Iran

 Flag of Persia (1907).svg|~1:3 Bierger- an Handelsfändel(1906–1925)
 Flag of Persia (1910-1925).svg|~1:3 Staatsfändel(1906–1925)
 Civil flag of Iran (1933–1964).svg|~1:3 Bierger- an Handelsfändel(1925–1964)
 State Flag of Iran (1933-1964).svg|~1:3 Staatsfändel (1925–1964)
 Flag of Iran (1964).svg|4:7 Bierger- an Handelsfändel(1964–1979)
 Lion and Sun Tricolor Flag.svg|4:7 Staatsfändel (1964–1979)


### Islamesch Republik Iran

 Flag of Iran.svg|~1:3 Staatsfändel(zanter 1980)


## Um Spaweck
Wope vum Iran

De **Wope vum [[Iran]]** weist a stiliséierter arabescher Schrëft, d'arabescht Wuert *[[Allah]]*.

De Wope gëllt zanter dem 9. Mee 1980.

## Historesch Wopen

 Lion and Sun Emblem of Persia.svg|Wope vum Kinnekräich Persien bis 1907
 Imperial Emblem of the Qajar Dynasty (Lion and Sun).svg|Wope vum Kinnekräich Persien (1907–1925)
 Imperial Coat of Arms of Iran.svg|Wope vum Keeser vum Iran ënner der Pahlavi-Dynastie (1925–1979)
 Lion and Sun (Pahlavi Dynasty).svg|Wope vum Iran an der Iwwergangszäit (1979–1980)
 

## Um Spaweck
Ilijana Jotowa

D**'Ilijana Malinowa Jotowa** (Bulgaresch: Илияна Малинова Йотова), gebuer de 24. Oktober 1964 zu Sofia, ass eng bulgaresch, Journalistin a Politikerin (BSP). Si ass zanter dem 23. Januar 2026 Presidentin vu  Bulgarien. Virdru war si vun 2017 u Vizepresidentin.

## Liewen
Si huet op der Universitéit Sofia Bulgaristik a Franséisch Philologie studéiert a war du vun 1991 bis 1997 Noriichtejournalistin bei der bulgarescher nationaler Televisioun. Dono huet si fir de Presseservice vun der BSP geschafft. Am Abrëll 2000 gouf si fir d'BSP Member vum Gemengerot vu Sofia. Ee Mount drop gouf si an de Comité vun der BSP gewielt.

2005 gouf si als Deputéiert vun der Koalitioun fir Bulgarien, zu där och d'BSP gehéiert huet, an d'bulgarescht Parlament gewielt. Nom Bäitrëtt vu Bulgarien an d'EU gouf si 2007 an d'Europäescht Parlament gewielt a bei den Europawalen 2009 erëmgewielt.

Bei de bulgaresche Presidentschaftswalen 2016 huet si mam Rumen Radew zesumme kandidéiert. De Radew gouf gewielt a si gouf Vizepresidentin. 2023 goufen déi zwee erëmgewielt. Nodeems de Radew den 20. Januar 2026 zeréckgetruede war, ass d'Ilijana Jotowa, als éischt Fra, als nei Presidentin vereedegt ginn.

## Um Spaweck

* Infoportal ilyana.info (bulg.)
Gabelstaapler

**Gabelstaapler** ass den Allgemengbegrëff fir verschidde Gefierer, mat deene schwéier Laaschten a Wueren um Buedem transportéiert ginn. E gëtt vill an der Manutentioun an an der Industrie agesat fir esou Laaschten, meeschtens op Palletten hin an hier ze beweegen, an openeen ze tässelen, zum Beispill an engem Lager, an enger Fabrick oder op enger Baustell.

De Gabelstaapler gëtt ëmgangssproochlech och nach **Clark** genannt. Den US-Amerikaner Eugene Clark huet 1917 fir säin Eegegebrauch en "Tructractor" gebaut, deen eigentlech nach kee Gabelstaapler war. Säin Nofollger *Duat*, konnt optionell mat engem Opsaz mat Gafelen equipéiert ginn, an deen ëmgebauten Duat war den éischte richtege Gabelstaapler op der Welt. Aner Leit ware vun där Maschinn beandrockt a wollte selwer och eng; dofir huet hien d'Clark Material Handling Company gegrënnt. Wéinst där hirer Renommée hat sech de Markennumm eng Zäitlaang verselbststännegt.

Dat charakteristescht Element vum Gabelstaapler sinn déi zwou metalle Verlängerungen, déi wéi grouss Gafelen (dohier den Numm) d'Laaschten ophuelen. Den Ofstand tëscht de Gafele kann adaptéiert ginn, fir ënnerschiddlech Palletteformater ze transportéieren. Si kënnen och erop- an erofgelooss ginn, fir d'Laascht vertikal ze transportéieren. Bei motoriséierte Gabelstaapler leien de Chaufferssëtz an de Steierungssystem hannert der Gafel.
## Kuckt och
*Transpalette
## Um Spaweck
Eric Dane

Den **Eric William Dane**, gebuer den 9. November 1972 zu San Francisco, a gestuerwen den 19. Februar 2026, war en US-amerikanesche Schauspiller.

## Karriär
Den Eric Dane hat säin Debut 1991 an enger Episod vun der Fernseeserie *California High School*. Vun 2003 bis 2004 huet hien den *Jason Dean* an der Serie *Charmed* gespillt an am Joer 2006 den *Dan* am Film Open Water 2: Adrift, gradewéi de *Multiple Man* am Film X-Men: The Last Stand.

Vun 2006 bis 2012 hat hien d'Roll vum plastesche Chirurg *Dr. Mark Sloan* an der Serie Grey's Anatomy an 2010 déi vum homosexuelle Footballspiller *Sean Jackson* am Film Valentine's Day.

Aner Rollen hat hie vun 2014 bis 2018 an den Tëleesserien *The Last Ship* an an *Euphoria*.

## Filmographie (Auswiel)

### Filmer

* 2000: The Basket 
* 2003: Sol Goode
* 2005: Feast
* 2006: X-Men: The Last Stand
* 2006: Open Water 2: Adrift
* 2008: Marley & Me
* 2010: Valentine's Day
* 2010: Burlesque
* 2015: Grey Lady
* 2021: The Ravine
* 2022: Redeeming Love
* 2022: American Carnage 
* 2023: Little Dixie
* 2023: Americana
* 2023: Dangerous Waters
* 2024: Bad Boys: Ride or Die
* 2024: One Fast Move
* 2025: Borderline

### Televisioun

* 1991: Saved by the Bell
* 1992: Renegade
* 1993: The Wonder Years
* 1995: Married... with Children
* 1995: Serving in Silence: The Margarethe Cammermeyer Story
* 1996: Roseanne
* 1996: Seduced by Madness
* 1996: Silk Stalkings
* 1997: Crisis Center
* 2000 – 2001: Gideon's Crossing
* 2000: Zoe, Duncan, Jack and Jane
* 2002: The American Embassy
* 2003 – 2004: Charmed
* 2004: Helter Skelter
* 2004: Las Vegas
* 2005: Painkiller Jane
* 2006 – 2012, 2021: Grey's Anatomy
* 2006: Wedding Wars
* 2009 – 2010: Private Practice
* 2014 – 2018: The Last Ship
* 2015: The Fixer
* 2018: Family Guy
* 2019 – 2026: Euphoria
* 2020: Wireless
* 2025: Brilliant Minds
* 2025: Countdown
* 2025: Kabul

## Um Spaweck
Armeenesch Sozialistesch Sowjetrepublik

D**'Armeenesch Sozialistesch Sowjetrepublik** (kuerz **ArSSR**, respektiv op Armeenesch *Հայկական Սովետական Սոցիալիստական Հանրապետություն*) war eng Uniounsrepublik vun der Sowjetunioun an Osteuropa, an an Nordasien, déi de facto vum 29. November 1920 an de jure vum 22. Dezember 1922 bis zum 30. August 1991 bestanen huet.

Den 23. August 1991 gouf si kuerz virun der Onofhängegkeet a **Republik [[Armenien]]** ëmgenannt.

## Geschicht

Nom Zerfall vum Russesche Keeserräich, hat Armenien (als *Demokratesch Republik Armenien*), zesumme mat anere Länner am Joer 1917 d'Onofhängegkeet erkläert.

De 6. Dezember 1920 ass d'Rout Arméi an Armenien amarschéiert. Doropshin huet Russland d'Armeenesch Sozialistesch Republik ausgeruff, an Armenie gouf als eng Sowjetrepublik an d'Sowjetunioun agegliddert.

## Geographie

D'ArSSR hat déi selwecht Fläch wéi Armenien haut.

## Um Spaweck
Nicolas Hosch

Den **Nicolas** ("**Néckel**") **Hosch**, gebuer de 17. Abrëll 1914 zu Äischen, a gestuerwen de 17. Januar 1990 an der Stad Lëtzebuerg, war iwwer en halleft Joerhonnert bei de Lëtzebuerger Scouten engagéiert, dorënner méi wéi 40 Joer als Finanzkommissär (1944 – 1979) a Generalsekretär (1944 – 1966 an 1975 – 1983), *Commissaire international* (1971 – 1975) a *Commissaire général adjoint* (1966 – 1975).

Den Nicolas Hosch huet bei der Lëtzebuerger Assurancëgesellschaft La Luxembourgeoise geschafft. Hie war Member vun der Chrëschtlech-Sozialer Vollekspartei, President vun der Privatbeamtekrankekeess, Member vum Lëtzebuerger olympesche Kommitee a Member vum Conseil supérieur de l'éducation physique.

## Karriär bei de Scouten
Den Néckel Hosch huet 1928 seng Scoutskarriär bei de Grenzer Scouten ugefaangen. 1933 gouf hien am Escher Grupp *Scoutsmaster*. Hien huet 1936 de Gilwellcours zu Lampech matgemaach a krut doropshin de *Brevet de chef éclaireur* an de *Badge de bois* (Gilwell-Ofzeechen).

1938 ass hien, no sengem Bestietnis mat der Mathilde Georges, vun Esch-Uelzecht an d'Stad geplënnert, wou hie bei de Lampertsbierger Guiden a Scoute *Scoutsmaster* ginn ass. Dat nämmlecht Joer gouf hien de 26. Juni um Chefdag zu Wolz an de *Comité-directeur* opgeholl. Hie war an där Zäit Kommissär vum *Comptoir d'achat* an huet sech ëm d'Beschafe vum Stoff fir d'Uniformen an d'Verbandsofzeeche gekëmmert.

Vun 1944 u war hie Member am éischte *Comité-directeur* vun de Lëtzebuerger Scouten an huet d'Funktioune vum Sekretär a Keessjee iwwerholl. Um Chefdag am September 1966 gouf hien zum *Commissaire général adjoint* gewielt, gläichzäiteg gouf den Armand Pundel als neie *Commissaire général* agesat.

Hie war 1953 ee vun de Grënnungsmembere vun der Association nationale des scouts du Luxembourg ASBL, déi d'Immobilie vun de Lëtzebuerger Scoute verwalt huet. Do war hie bis zu sengem Doud Member vum Verwaltungskommitee.

Hien huet d'Lëtzebuerger Scouten am Lëtzebuerger olympesche Comité an am *Conseil supérieur de l'éducation physique* vertratt.

Den Nicolas Hosch huet niewent sengen nationale Mandater och international Funktioune bei de Scouten iwwerholl. Hie war, vun 1948 un, reegelméisseg bei den internationale Konferenze vum kathoulesche Scoutismus derbäi. Vun 1972 bis 1981 huet hie bei der Conférence internationale du scoutisme (CISC) d'Funktioun vum Keessjee iwwerholl.

## Gielercher
1979 krut den Nicolas Hosch als éischte Lëtzebuerger op der 27. Weltkonferenz zu Birmingham den 136. *[[Bronze Wollef]]*, déi eenzeg Auszeechnung vun der World Organization of the Scout Movement, déi vum Weltscoutskommitee fir aussergewéinlech Verdéngschter fir de Weltscouting vergi gëtt.
Gare Chelles - Gournay

D**'Gare Chelles - Gournay** ass eng SNCF-Gare zu Chelles, an der Île-de-France op der Streck Paräis - Stroossbuerg. Si gëtt vun Zich op der Linn E vum RER-Île-de-France an op der Linn P vum Transilien ugefuer. 

## Um Spaweck

*  Gare Chelles - Gournay
Gare Wörth (Rhein)

D**'Gare Wörth (Rhein)** ass eng Gare vun der däitscher Eisebunn. Se läit zu Wörth an Däitschland.

## Eisebunnsstrecken
* Schifferstadt – Wörth (de)
* Stroossbuerg – Wörth (en)
* Winden – Karlsruhe (de)
* Wörth – Wörth Badepark (de)

## Zich déi an der Gare halen



## Um Spaweck
Traufel

Eng **Traufel** ass en Handwierksgeschier, mat deem e Steemetzer d'Speis verschafft. 

Si besteet aus engem Grëff, deen an e Blat aus Metall iwwergeet. Dat Blat kann dräi- oder véiereckeg sinn. Am Géigesaz zur Spachtel, déi méi dënn a flexibel ass a sech der Iwwerfläch upasst, ass d'Blat vun der Traufel méi déck a stabil. Mat hir kann een d'Speis, oder och nach anert Material wéi Bëtong oder Botz, opdroen a verdeelen. Well d'Blat méi deck ass verbéit et sech net; esou kann een déi schwéier Mass beim Verschaffe besser kontrolléieren.

Beim Mauerbau gëtt d'Speis mat der Traufel op d'Zillen oder d'Steng opgedroen a gläichméisseg verdeelt, fir datt se propper openee gesat kënne ginn. Mat der Traufel kann een och d'Foue verbotzen oder Wänn glat maachen oder modelléieren.

## Um Spaweck
Spachtel

**Spachtel** steet fir:
* Spachtel (Geschier), en Handwierkgeschier mat engem dacks dräieckege Blech.
* Spachtel (Substanz) oder Spachtelmass, eng bräiaarteg Substanz fir iwwerflächlech Ausbesserungsaarbechten.
Spachtel (Substanz)

De **Spachtel** oder d**'Spachtelmass** ass e formbare Baustoff, dee gebraucht gëtt, fir Uewerflächen auszefëllen, glat ze maachen oder ze reparéieren. Si gëtt meeschtens mat enger Spachtel opgedroen, dohier den Numm.

D'Zesummesetzung vum Spachtel hänkt vu senger Verwendung of. Et gëtt Gipsspachtel, Zementspachtel a Spachtel aus Konschthaarz. 

Spachtel gëtt gebraucht, fir kleng Lächer oder Rëss a Wänn ze fëllen, Flächen, déi net riicht sinn, ze nivelléieren, a Fouen auszebesseren.
## Um Spaweck
Handwierksgeschier

En **Handwierksgeschier** ass Geschier, dat fir handwierklech Aarbechte gebraucht gëtt; d.&nbsp;h. alles, woumat ee Saache baut, montéiert, reparéiert, oder wou een dru schafft. Et ass Geschier, dat manuell bedéngt gëtt (am Géigesaz zu de Maschinnen).

Zum Handwierksgeschier zielt ënner anerem Geschier fir:
* ze schneiden, ze seeën an ze trennen: d'See, de Cutter, d'Messer, d'Blechschéier, d'Feil, d'Raaspel, de Rouerschneider;
* ze hummeren, anzeschloen, ze briechen an ze léisen: den Hummer, de Meessel, d'Briecheisen;
* ze schrauwen, ze dréien an ze montéieren: de Schrauwenzéier, de Schrauweschlëssel, den Inbusschlëssel, de Rankschlëssel, d'Ratsch;
* festzehalen, ze klemmen, ze béien an ze zéien: d'Zaang (Rouerzaang, Kombizaang, etc.), de Schraufstack;
* ze spachtelen an ze verschaffen: d'Spachtel, d'Traufel, de Pinsel;
* ze moossen an ze markéieren: de Meter, d'Moossband, d'Waasserwo, de Bläistëft.

Donieft gëtt et nach vill anert Handwierksgeschier, dat dacks och vum jeeweilege Beruff ofhänkt.

## Um Spaweck
Gefier

E **Gefier** ass e Verkéiers- oder Transportmëttel, dat der Beweegung vu Persounen, Déieren a Gidder déngt.

Et ënnerscheet een tëscht de Gefierer, déi iwwer de Buedem (zum Beispill Auto, Zuch, Dreckswon oder Kutsch) oder iwwer d'Waasser (Schëff, Kanu, asw.) fueren oder duerch d'Loft (Fliger, Helikopter, Ballon, asw.) fléien.

E Gefier kann duerch mënschlech Kraaft, en Zuchdéier, Mechanik oder Wandkraaft ugedriwwe ginn.

## Kuckt och
* Autonoomt Gefier
* Raumgefier
## Um Spaweck
Sandschmuewel

D**'Sandschmuewel** (*Riparia riparia*), och **Grond-** oder **Waasserschmuewel** (*-schmuebel, -schmuelef*), ass eng Sangvullenaart aus der Famill vun de Schmuewelen.

Se kënnt an Eurasien an an Nordamerika vir.

Zu Lëtzebuerg gouf se 2005 an 2026 vun der Asbl Natur&ëmwelt (respektiv hirer Virgängerorganisatioun *Lëtzebuerger Natur- a Vulleschutzliga*) zum *[[Vull vum Joer]]* erausgesicht. 

## Beschreiwung
D'Sandschmuewel huet e matt-bronge Réck, e wäisse Bauch mat engem brong-groe Band op der Broscht an ass mat enger Flillekspanwäit vu ronn 20 cm relativ kleng. De Schwanz ass nëmme liicht gegafelt. Se ass éischter schei a kaum a Dierfer ze gesinn. Männercher a Weibercher gesi bal d'nämlecht aus.

Hiren Numm huet se dohier, well se hir Näschter a bis zu 70 cm déiwen Tunnellen a Leem- a Sandwänn baut, dacks no beim Waasser (kuckt den alternativen Numm *Waasserschmuewel* oder op däitsch *Uferschwalbe*).

Am Abrëll komme s'aus hiren Iwwerwanterungsgebidder an Afrika zeréck a fänke gläich un, Näschter ze bauen. Dat maache se gär a Kolonien. Bannent 6 Woche ginn da véier bis sechs Jonker opgezillt. Nach ier dës d'Nascht ganz verlooss hunn, gëtt schonn eng zweet Bréiech geluecht (Den däitsche Fachausdrock dofir ass *Schachtelbrut*). Sou gëtt d'Zäit optimal ausgenotzt, fir méiglechst vill Nowuess ze zillen, ier et am September nees an Afrika geet fir do de Wanter ze verbréngen. Vill dovu packen et net méi zeréck.


File:Brutroehre Riparia riparia.JPG|Agäng an d'Naschthielen
File:Riparia riparia MHNT.jpg|Eeër
Fichier:But where is Africa? (7776447260).jpg|Zwéi Jonker


## Verbreedung
D'Aart kënnt an Nordamerika an an Eurasien bis zu enger héicht vu 750 m i. NN vir, a Sibirien ënnerzeg vum 69. bis 72. nërdleche Breedegrad.

Si iwwerantert an Zentralafrika, Nordwestafrika resp. a Südamerika. 
## Gesang

## Zu Lëtzebuerg
Et gëtt  110 bis 150 Koppelen déi zu zu Lëtzebuerg bréien, déi meescht dovu laanscht d'Musel, wou Sand a Kiselsteng ausgebaggert ginn. Well hir Liewensraim a sandegen Uferwänn vu Flëss ëmmer méi seele ginn - ënner anerem duerch d'Reguléierung an d'Degradatioun vu Flëss - huet et d'Sandschmuewel ëmmer méi schwéier, gëeegent Plaze fir ze bréien ze fannen. Et schéngt es, wéi wann de Versuch, duerch d'Opriichte vu kënschtleche Wänn fir dran ze bréien Succès gehat hätt, fir hire Bestand z'erhalen a vläicht ze vergréisseren.

## Literatur
## Um Spaweck
Joseph Eyschen

**Joseph Eyschen** war den Numm vum:
* Dokter a Politiker Jospeh Eyschen (1931-2025); kuckt dofir Joseph Eyschen (Politiker);
* Basketballspiller Joseph Eyschen (1922-1993); kuckt dofir Joseph Eyschen (Sportler)
Spachtel (Geschier)

Eng **Spachtel** ass en Handwierksgeschier. Si huet e Grëff, deen dacks aus Holz oder Plastik ass, an e laangt, flaacht Blat, dat meescht aus Stol ass. D'Breet, d'Längt an d'Flexibilitéit vun deem Blat variéiere jee no Spachtel.

Spachtele gi bei villen handwierklechen Aktivitéite gebraucht, an deenen ee mat Material schafft, dat eng bräiaarteg Konsistenz hunn, zum Beispill beim Opdroen, Verdeelen a Glatmaache vun der Spachtelmass. Spachtele ginn och beim Erofkraze vu groussflächegem Material gebraucht, zum Beispill bei Tapéiten.

Nieft dem Handwierk kënnt d'Spachtel och an anerer Beräicher zum Asaz, wéi an der Konscht beim Molen oder an der Kichen, wou ee mat der Spachtel agebrannte Réckstänn op den Ubrotfläche kann erofkrazen.

## Um Spaweck
Gare Appenweier

D**'Gare Appenweier** ass eng Gare vun der däitscher Eisebunn zu Appenweier an Däitschland.
## Geschicht a Beschreiwung

## Eisebunnsstrecken
* Mannheim–Basel (de)
* Appenweier-Stroossbuerg (en)
* Appenweier-Bad Griesbach (de)

## Zich déi an der Gare halen



## Um Spaweck
Joseph Eyschen (Sportler)

De **Joseph** Johann Gaspard Friedrich Armand **Eyschen**, gebuer den 19. Dezember 1922 zu Ettelbréck a gestuerwen den 8. Abrëll 1993 an der Stad Lëtzebuerg, war e lëtzebuergesche Sportler.

Hie war Grënnungsmember vum BBC Etzella Ettelbréck, an deem hien och Basketball gespillt huet.

Beim Lännerspill géint d'Schwäiz 1951 huet hie fir d'Lëtzebuergesch Härebasketballnationalekipp gespillt.

## Kuckt och
Roberto Faenza

De **Roberto Faenza**, gebuer den 21. Februar 1943 zu Turin, ass en italieenesche Filmregisseur an Dréibuchauteur.

## Filmographie
### Kino
* 1964: *Dopo il buio* - (Kuerzfilm)
* 1968: *Escalation* - Haaptacteuren: Lino Capolicchio, Claudine Auger, Gabriele Ferzetti
* 1969: *[[H2S (Film)|H2S]]* - Haaptacteuren: Lionel Stander, Denis Gilmore, Carole André
* 1978: *[[Forza Italia (Film)|Forza Italia]]* - (Dokumentarfilm)
* 1980: *Si salvi chi vuole* - Haaptacteuren: Gastone Moschin, Claudia Cardinale, Enrico Vecchi
* 1983: *Copkiller (l'assassino dei poliziotti)* - Haaptacteuren: Harvey Keitel, John Lydon, Nicole Garcia
* 1991: *Mio caro dottor Gräsler* - Haaptacteuren: Keith Carradine, Miranda Richardson, Kristin Scott Thomas
* 1993: *Jona che visse nella balena* - Haaptacteuren: Jean-Hugues Anglade, Juliet Aubrey, Jenner Del Vecchio
* 1996: *Sostiene Pereira* - Haaptacteuren: Marcello Mastroianni, Joaquim de Almeida, Daniel Auteuil
* 1997: *[[Marianna Ucria]]* - Haaptacteuren: Emmanuelle Laborit, Roberto Herlitzka, Philippe Noiret
* 1999: *L'amante perduto* - Haaptacteuren: Ciarán Hinds, Juliet Aubrey, Stuart Bunce
* 2002: *Prendimi l'anima* - Haaptacteuren: Iain Glen, Emilia Fox, Craig Ferguson
* 2005: *Alla luce del sole* - Haaptacteuren: Luca Zingaretti, Alessia Goria
* 2005: *I giorni dell'abbandono* - Haaptacteuren: Margherita Buy, Luca Zingaretti, Goran Bregovic
* 2007: *I Vicerè* - Haaptacteuren: Alessandro Preziosi, Lando Buzzanca, Cristiana Capotondi
* 2009: *Il caso dell'infedele Klara* - Haaptacteuren: Claudio Santamaria, Iain Glen, Laura Chiatti
* 2012: *Someday This Pain Will Be Useful to You* - Haaptacteuren: Toby Regbo, Marcia Gay Harden, Peter Gallagher
* 2014: *Anita B.* - Haaptacteuren: Andrea Osvárt, Antonio Cupo, Eline Powell
* 2016: *La verità sta in cielo* - Haaptacteuren: Riccardo Scamarcio, Maya Sansa, Greta Scarano
* 2022: *Hill of Vision* - Haaptacteuren: Laura Haddock, Edward Holcroft, Elisa Lasowski

## Um Spaweck
Bagger

E **Bagger** ass eng Maschinn an e Gefier. En déngt dozou, ze gruewen a Material wéi Buedem oder Steng ze beweegen. E gëtt haaptsächlech op Chantieren an a Steebréch agesat.

Den hënneschten, ieweschten Deel vum Bagger besteet meeschtens aus enger Kabinn, an där de Chauffer sëtzt an d'Maschinn steiert; dem Motor; der Hydraulik, déi déi ganz Beweegungen erméiglecht; an dem Géigegewiicht, dat d'Stabilitéit beim Schaffe garantéiert. 

Do drënner ass d'Fuerwierk mat de Rieder, déi dat ganzt hin- an hierbeweegen. Déi Rieder kënne Pneue mat Loft sinn oder op Kette sëtzen, déi méi stabil sinn an d'Gewiicht besser verdeelen. 

De viischten Deel um Bagger gëtt fir d'Schaffe gebraucht: den Aarm, un deem dacks eng Schëpp hänkt. Den Aarm an d'Schëpp si beweeglech. Mat der Schëpp gëtt gegruewen a Material an d'Luucht gehuewen, fir et dann op eng aner Plaz ze transportéieren. 

## Kuckt och
* Baggerweier
* Baggerschëff

## Um Spaweck